**Zápisnica zo zasadnutia Obecného zastupiteľstva konaného dňa 17.02.2012**

K bodu 1:

Starostka obce Mgr. Erika Oravcová otvorila zasadnutie OZ, predniesla program (viď príloha č.1) a ďalej zastupiteľstvo viedla.

K bodu 2:

**Uznesenie č. 1/2012-** OZ prijíma prednesený program bez pripomienok, v počte:

Za: 5

Proti: 0

Zdržal sa: 0

Starostka obce predniesla spôsob plnenia uznesení z predchádzajúceho zasadnutia OZ. OZ nemalo k spôsobu a forme plnenia a splnenia pripomienky.

**Uznesenie č. 2/2012** -OZ berie na vedomie spôsob plnenia uznesení bez pripomienok, v počte:

Za: 5

Proti: 0

Zdržal sa: 0

K bodu 3:

P. Ing. Stančíková – kontrolórka obce predniesla svoje stanovisko k návrhu viacročného rozpočtu obce na roky 2012-2014 (viď príloha č.2).

**Uznesenie č. 3/2012 *-*** OZ berie na vedomie stanovisko kontrolórky obce bez pripomienok. Zároveň berie na vedomie plán kontrolnej činnosti hlavnej kontrolórky na prvý polrok 2012 (viď príloha č. 3) bez pripomienok, v počte:

Za: 5

Proti: 0

Zdržal sa: 0

K bodu 4:

**Uznesenie č. 5/2012 –** OZ schvaľuje Návrh rozpočtu obce na rok 2012 bez pripomienok, v počte:

Za: 5

Proti: 0

Zdržal sa: 0

K bodu 5:

**Uznesenie č. 6/2012 *–*** Obecný úrad v Stratenej schválil Návrh zmluvy o realizáciu projektu (viď príloha č. 4) z prostriedkov ŠFM pod názvom: „Slovenský raj: Klaster cestovného ruchu NP Slovenský raj a TIC Dobšinská Ľadová Jaskyňa“, ktorý bol predložený Úradom vlády, bez pripomienok. Zároveň poveruje starostku obce:

* podpisom zmluvy a podpisovaním dokumentov zmluvy (mandátne, príkazné, zmluvy o dielo, zmluvy o poskytnutí služieb, a pod.), pracovné zmluvy a dohody, faktúry, verejné obstarávania, zákazky a pod.) súvisiacich s realizáciou projektu v plnom rozsahu, od dňa začiatku realizácie projektu, až do dňa jeho ukončenia
* riadením a koordinovaním projektu
* podávaním priebežných  správ, výročných správ a záverečnej správy o chode  projektu
* komunikáciou so zástupcami NKB a SCO
* kontrolou priebežných a výstupových ukazovateľov o chode projektu
* ďalšími povinnosťami a kompetenciami vyplývajúcimi z funkcie štatutára

v počte:

Za: 5

Proti: 0

Zdržal sa: 0

K bodu 6:

**Uznesenie č. 4/2012 *-*** Obecné zastupiteľstvo v Stratenej po prerokovaní materiálu súhlasí so založením OOCR a súhlasí s poverením starostky obce Stratená zvolať ustanovujúce Valné zhromaždenie.

OZ zároveň schvaľuje členstvo obce Stratená ako zakladajúceho člena OOCR, nomináciu zástupcov pre voľbu orgánov OOCR a členský príspevok obce Stratená do OOCR vo výške 1000€ na rok 2012.

Zároveň OZ poveruje starostku obce Stratená nominovať zástupcov obce pre voľbu do orgánov OOCR: Predstavenstvo: Mgr. Erika Oravcová

Dozorná rada: Tatiana Faguľová.

Za: 5

Proti: 0

Zdržal sa: 0

K bodu 7:

Starostka obce podala informáciu o aktuálnom stave budovy verejných WC v Dobšinskej Ľadovej Jaskyni a vyzvala OZ k vyjadreniu o jeho ďalšom fungovaní a prevádzky počas letnej sezóny 2012.

**Uznesenie č. 7/2012 –** OZ navrhuje ponúknuť prevádzku verejných WC mestu Dobšiná resp. víťazovi výberového konania, a to bezplatne.

Za: 5

Proti: 0

Zdržal sa: 0

K bodu 8:

**Uznesenie č.8/2012 –** Podľa prednesenej správy o stave obecnej cesty k cintorínu Folingrep, OZ schválilo potrebu jej opravy a v rozpočte obce na rok 2012 vyčlenilo finančné prostriedky na jej nevyhnutnú opravu.

Za: 5

Proti: 0

Zdržal sa: 0

K bodu 9:

**Uznesenie č.9/2012 –** OZ ruší dohodu s p. Jaroslavom Čisárom na opravu verejného osvetlenia v časti obce Dobšinská Ľadová Jaskyňa zo zdravotných dôvodov. UZ zároveň schvaľuje dohodu pre p. Jánošíka, ktorý bude poverený touto činnosťou.

Za: 5

Proti: 0

Zdržal sa: 0

**Uznesenie č.10/2012 –** OZ berie na vedomie berie na vedomie návrh p. Ing. Arch. Leštákovej na otvorenie územného plánu obce Stratená a poveruje starostku obce jej prizvaním na niektoré z ďalších zastupiteľstiev.

Za: 5

Proti: 0

Zdržal sa: 0

**Uznesenie č.11/2012 –** OZ berie na vedomie dlžnú FA z roku 1998 za odvoz KO (viď príloha č.5) od mesta Dobšiná a navrhuje osobné stretnutie so zástupcami mesta Dobšiná a navrhuje po doriešení celej veci vytvoriť buď splátkový kalendár alebo možný vzájomný zápočet súm**.**

Za: 5

Proti: 0

Zdržal sa: 0

**Uznesenie č.12/2012 –** OZ schvaľuje plán zasadnutí OZ v Stratenej na rok 2012.

Za: 5

Proti: 0

Zdržal sa: 0

K bodu 10:

Diskusia ku verejnému WC

Poslanec OZ, slečna T. Faguľová, navrhuje nájsť akýkoľvek spôsob riešenia prevádzky verejných WC z dôvodu dodržiavania čistoty a hygieny v obci Stratená časť D. Ľ. Jaskyňa.

K bodu 11:

**Uznesenie č.13/2012 –** OZ schvaľuje prednesený Návrh na uznesenie.

Za: 5

Proti: 0

Zdržal sa: 0

K bodu 12:

Starostka obce ukončila zasadnutie OZ 21.02.2012 o 20:00.

starostka obce overovateľ zápisnice